**25/5/2020**

Αγαπητά μου παιδιά των Δ΄ Ε΄ ΣΤ΄ τάξεων, γεια σας! Αυτή την εβδομάδα σας στέλνω:

**1.** Ένα ψηφιακό βιβλίο που έχει δημιουργήσει η εκπαιδευτικός της μουσικής κ. ΔΗΜΗΤΡΑ ΣΑΠΝΑΡΑ και αναφέρεται στην **ανθρώπινη** **φωνή**. Μέσα στο βιβλίο έχει κι άλλους συνδέσμους , που αν τους πατήσετε θα βρεθείτε σε διάφορα άλλα παραδείγματα και ασκήσεις.

<https://read.bookcreator.com/WU8FVTHhwSSwWt0DGSaQmcqkQOV2/WHflm2sFSnCIXDAmeHuXCg?fbclid=IwAR0OOfEAittJaujKvNtir2d4kU5lokR8jPgl5IoA>

**2**. Μία παρουσίαση με το νέο λεξιλόγιο για το κεφάλαιο **ανθρώπινη** **φωνή**.

**3.** <http://photodentro.edu.gr/lor/r/8521/10888?locale=el> Εδώ θα ακούσετε τα αποσπάσματα από το έργο του Ρώσου συνθέτη **Μόντεστ Μουσόργκσκι** ***«Εικόνες από μία έκθεση».*** Ο συνθέτης εμπνεύστηκε από μία έκθεση ζωγραφικής που επισκέφτηκε και θέλησε να αποδώσει μουσικά τους πίνακες που είδε. Αφού το δείτε και το ακούσετε προσεκτικά, θα ήθελα να απαντήσετε στις παρακάτω ερωτήσεις (προφορικά): 1. Όταν βλέπετε τον πίνακα με τα κοτόπουλα, θεωρείτε ότι ο συνθέτης πέτυχε με τη μουσική του; 2. Αν σας έβαζαν να ζωγραφίσετε σ’ αυτή τη μουσική για τα κοτόπουλα, τι θα βάζατε το κοτόπουλο να κάνει; 3. Στη ζωγραφιά με τον πλούσιο και φτωχό, ποια μουσική ταιριάζει στον έναν και ποια στον άλλον; 4. Πόσες φορές αλλάζει η μουσική για τον πλούσιο και τον φτωχό; 5. Σας αρέσουν οι συγκεκριμένοι πίνακες; (αιτιολογήστε την απάντηση). 6. Κατακόμβες= νεκροταφεία, σκοτεινοί, υπόγειοι χώροι. Βρείτε επίθετα που να χαρακτηρίζουν τις κατακόμβες και επίθετα που να χαρακτηρίζουν τη μουσική για τις κατακόμβες.7. Πού αλλού θα χρησιμοποιούσατε εσείς τη μουσική του Μουσόργκσκι για την πύλη της πόλης;

**4.** Δύο φωτογραφίες του συνθέτη

**5. ΜΟΝΟΝ** για Ε΄και ΣΤ΄τάξεις: Την υπόθεση από την όπερα του συνθέτη ΜΟΤΣΑΡΤ «ΜΑΓΙΚΟΣ ΑΥΛΟΣ», σε σχέση με το ψηφιακό βιβλίο που σας έστειλα την προηγούμενη φορά για τις ψηλές και χαμηλές νότες.